Versindaba » Blog Archive Desmond Painter. Is die PEN magtiger as die 'drone'? : Versindaba
Friday, April 19th, 2013 | Binneblik.
3 Kommentare op "Desmond Painter. Is die PEN magtiger as die 'drone'?"
April 19th, 2013 at 19:27
Desmond: Ek is dit volhartig met jou eens! Jou argumente is suiwer en hou water. Hier het ons nou die kans gehad om sonder 'n by your leave in volle verantwoordelikheid deel te word van 'n internasionale gemeenskap van literêre mense – en met die vrymoedigheid om krities na die sake te kyk wat jy opper. En nié net as vyfde, halfskaam wiel aan die wa mee te doen aan die Gaddareense gejaag na glans en gulsigheid nie. En veral om nié deur enige imperialisme gemanipuleer te word nie.
Soos Hedges dit stel: Ons kan nie anders as om altyd en oral te veg teen die magshegemonieë nie.
By die voorbeeld wat die oorsaak was van Hedges se bedanking (en dis interessant om te sien hoe vernuftig die Amerikaanse PEN se "World Voices" fees in New York die vis probeer versuip) sou mens kon vra: watter aandag gee ons aan wat op ons kontinent aangaan – selfs ook net vanuit skrywershoek gesien? Mali? Tunisië? Egipte? En wat van die gejag op vreemdelinge in Griekeland? (Dis tog iets waaroor ons met gesag sou kon saampraat – en dis by uitstek ook 'n debatsonderwerp onder intellektuele in Griekeland.) Wat van Palestina? Neem ons enigsins kennis van die besware aangeteken teen Netanyahu se onmenslikheid soos in 'n petisie verwoord deur 'n sterk groep Israeliese skrywers – met verwysing na Palestynse hongerstakers wat sonder verhoor of veroordeling aangehou word in Israel se tronke? Het ons dan so gou vergeet van ons 90-Day Detention? So kan mens aangaan – nog voor jy kom by korrupsie, die rol van die Veiligheidsdienste, die toestande in tronke, die hongerloon van plaaswerkers in SA.
Nee wat, wat hierdie organisasie betref – en vir 'n eerste keer het ek gedog "hier kom 'n ding", nou kan ons kop optel – staan my ghrêmmer. Ek is uit.
Sonja Loots :
April 19th, 2013 at 20:35
PEN Afrikaans is in hierdie stadium minder hoorbaar as wat moet, veral omdat die bestuur stil-stil besig is om te stoei met die tipiese dinge wat enige vvrywillegersorganisasie in die eerste dae moet uitsorteer. Ons registrasie as nie-winsgewende organisasie is onverwags tydrowend en problematies. Voor ons dit nie afgehandel het nie, kan ons nie ledegeld hef nie. Sonder geld, kan geen projekte uit die wegspringblokke kom nie. Wees gerus: ons rus nie op ons louere nie. Hou asseblief ook in gedagte dat die meeste PEN-organisasies, soos trouens ook South African PEN, 'n voltydse administratiewe beampte in diens het. Dit is iets wat ons in de vooruitsig stel en waarmee ons in hierdie einste week aan't woeker was. Op die oomblik word PEN Afrikaans egter gedra (dalk gesleep) deur mense met baie verpligtings (en ja, voete van klei). Dit is nie so 'n dekadente "verskoning" soos dit klink nie. Dis real life. Julle soek vuurwerke terwyl ons desnoods stokkies sit en vryf. Moet sseblief nou nie die tipiese Afrikanerding doen en onder mekaar begin baklei nie. By Aardklop is die volgende ledevergadering en die kans om te stem vir die bestuur en voorsitter wat julle verkies. Intussen bly PEN Afrikaans 'n uitstekende inisiatief wat ons almal se empatie en lankmoedigheid verdien.
April 19th, 2013 at 23:25
Sonja, jy is sekerlik reg. Ek self het hierdie blog vandag geskryf, eerder as 'n maand gelede, omdat ek gewoon te besig was. Ons kan seker 'n bietjie administratiewe hulp aanbied… My bedoeling was nie om met jou of enigiemand anders te baklei nie. Ek dink wel die Chris Hedges-storie is interessant en relevant vir ons; en dat PEN Afrikaans ons kollektiewe horisonne kan verbreed (om nou 'n cliche te gebruik). Hieroor stem ons waarskynlik saam. My geteoretiseer is dalk 'n bietjie pretensieus hierbo, maar nogtans: ek dink mens moet aandring daarop dat PEN Afrikaans – wanneer dit dan eers ordentlik op die been is – nie net 'n bemarkingsinisiatief is, of slegs 'polities' wanneer dit die posisie van Afrikaans aangaan nie. Hieroor stem ons waarskynlik ook saam.